**Leiv Marius Harang** (født 19. april 1902 i Trondheim, død 21. september 1970 i Oslo) var en norsk fysiker som i over tretti år ledet den norske forskning på nordlys og i 1946 oppdaget «Harangs diskontinuotet» (*The Harang discontinuity*) som forklarer hvorfor nordlyset flytter seg plutselig og ellers driver omkring.

Etter examen artium fra Trondheim katedralskole i 1921 mottok han en cand.real. 1926 i fysikk ved Det Kongelige Frederiks Universitet i Kristiania for en avhandling om røntgenkrystallografi.. Dernest fulgte studieopphold ved NTH i Trondheim, såvel som det tyske Göttingens universitet og det nederlandske Universitetet i Leiden. I 1928 ble han sjef for Nordlysobservatoriet i Tromsø mens han studerte videre til en doktorgrad i 1937 med en avhandling om ionosfæren og dens variasjoner. I 1946 ble han innvalgt i Det Norske Videnskaps-Akademi og flyttet til Kjeller nord for Oslo for å bygge opp forskningen innen telekommunikasjon ved Forsvarets forskningsinstitutt. I 1952 ble han også tilsatt som professor II ved Universitetet i Oslo. I 1969 fikk han Framkomiteens Nansenbelønning for polarforskning. Fysikerne Olav Holt (født 1935) og Asgeir Brekke (født 1942) har kalt Harang for «ionosfæreforskningens far» i Norge. Den senere industriminister Finn Lied mente at Harang gjorde Tromsø kjent innenfor vitenskapen og at det derfor ble praktisk mulig å etablere det som i 1968 ble Universitetet i Tromsø:

> But perhaps his greatest influence was through the fact that he placed Tromsø on the scientific map and made the creation of a university in that town a practical possibility
> 
> 
> Finn Lied i et minneskrift til Harang's 75-årsdag
> 
> 

Leiv var sønn av Anders Sivertsen Harang (1874–1938) og Othilie Jensine Husby (1875–1940). Faren var grosserer. Broren Sverre Andreas Harang (1909–80) ble maskingeniøren som i 1936 startet Cylinderservice i Trondheim. Leiv ble i 1928 gift med Signe Dolores Christoffersen (1903–1990). Sønnen Ove Harang ble også nordlysforsker.

Avhandlinger
------------

* Leiv Harang (1927). *Über die kristallstruktur der heuslerschen legierungen*. Oslo: I kommisjon hos Jacob Dybwad.  [Avhandling til cand.real.]
* Leiv Harang (1937). *Änderungen der Ionisation der höchsten Atmospharenschichten während der Nordlichter und erdmagnetischen Störungen*. Oslo: I kommisjon hos Cammermeyer.  [Doktorgradsavhandling]
* «Das Polarlicht, und die Probleme der höchsten Atmosphärenschichten», 1939.
* Leiv Harang (1946). *Radio echo observations at Tromsø during the solar eclipse on Jyly 9th, 1945*. Oslo: I kommisjon hos Cammermeyer.
* Leiv Harang (1953). *De høyeste luftlags fysikk: undersøkelsesmetoder og resultater*. Oslo: Norli.
* Leiv Harang (1960). *Luminosity curves of high aurorae*.

Annet
-----

* *Fra Nordlysobservatoriet. Skolekringkasting fra Tromsø.* NRK (the Norwegian Broadcasting Corporation). 1936-01-17.  [Leiv Harang intervjues av førstelærer Peder Skånland (1885–1958), forøvrig far av Hermod Skånland]

Referanser
----------

1. 1 2   Norsk biografisk leksikon, oppført som Leiv Marius Harang, Norsk biografisk leksikon ID Leiv\_Harang, besøkt 9. oktober 2017[Hentet fra Wikidata]
2. ↑  Alv Egeland, *Leiv Harang* i Store norske leksikon.
3. 1 2 3  Olav Holt og Asgeir Brekke, *Leiv Harang — et hundreårsminne* i Nordlys den 19. april 2002.
4. ↑  Foreldrenes dødsår er fra Anders Sivert Harang hos findagrave.com, der det fremgår at de er gravlagt i Trondheim.
5. ↑  Sverre Andreas Harang fra wikistrinda.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Nationalencyklopedin **·** BIBSYS **·** VIAF **·** GND **·** ISNI **·** SUDOC **·** NKC
 |